
(Proċedura leġiżlattiva ordinarja: l-ewwel qari)
Emenda		1
Proposta għal deċiżjoni
Premessa 1a (ġdida)
	

	Test propost mill-Kummissjoni
	Emenda

	
	(1a)	Din id-Deċiżjoni għandha implikazzjonijiet għall-baġit tal-Unjoni. Għaldaqstant, il-Kumitat għall-Baġits tal-Parlament Ewropew approva valutazzjoni baġitarja li hija parti integrali tal-mandat ta’ negozjar tal-Parlament.



Emenda		2
Proposta għal deċiżjoni
Premessa 2a (ġdida)
	

	Test propost mill-Kummissjoni
	Emenda

	
	(2a)	Fis-17 ta’ Marzu 2024, l-Eġittu u l-Unjoni Ewropea ddeċidew b’mod konġunt li jtejbu r-relazzjonijiet tagħhom billi jittrasformawhom fi sħubija strateġika u komprensiva, ibbażata fuq il-valuri tal-ekwità u r-rispett u l-fiduċja reċiproċi sabiex isaħħu l-istabbiltà, il-paċi u l-prosperità komuni tagħhom.



Emendi		3 u 39

Proposta għal deċiżjoni
Premessa 3
	

	Test propost mill-Kummissjoni
	Emenda

	(3)	F’konformità mal-Prijoritajiet tas-Sħubija, l-UE u l-Eġittu huma impenjati li jiżguraw ir-responsabbiltà, l-istat tad-dritt, ir-rispett sħiħ tad-drittijiet tal-bniedem, il-libertajiet fundamentali, il-promozzjoni tad-demokrazija, l-ugwaljanza bejn il-ġeneri u l-opportunitajiet indaqs bħala drittijiet kostituzzjonali taċ-ċittadini kollha tagħhom. Dawn l-impenji jikkontribwixxu għall-avvanz tas-sħubija u għall-iżvilupp sostenibbli u l-istabbiltà tal-Eġittu. L-impenn akbar u kostruttiv bejn l-UE u l-Eġittu fl-aħħar perjodu fetaħ it-triq għal djalogu aktar sinifikanti dwar kwistjonijiet relatati mad-drittijiet tal-bniedem. Is-sottokumitat dwar Kwistjonijiet Politiċi, id-Drittijiet tal-Bniedem u d-Demokrazija, Kwistjonijiet Internazzjonali u Reġjonali ta’ Diċembru 2022 u l-Kumitat ta’ Assoċjazzjoni ta’ Mejju 2023 ipprovdew il-pjattaformi istituzzjonali għal skambju dwar firxa ta’ kwistjonijiet tad-drittijiet tal-bniedem, li l-UE tixtieq tkompli u tibni fuqhom. It-titjib tas-sitwazzjoni tad-drittijiet tal-bniedem fl-Eġittu se jkollu impatt pożittiv fuq ir-relazzjonijiet bejn l-UE u l-Eġittu.
	(3)	F’konformità mal-Prijoritajiet tas-Sħubija, l-UE u l-Eġittu huma impenjati li jiżguraw ir-responsabbiltà, l-istat tad-dritt, ir-rispett sħiħ tad-drittijiet tal-bniedem, il-libertajiet fundamentali, il-promozzjoni tad-demokrazija, l-ugwaljanza bejn il-ġeneri u l-opportunitajiet indaqs bħala drittijiet kostituzzjonali taċ-ċittadini kollha tagħhom. Dawn l-impenji jikkontribwixxu għall-avvanz tas-sħubija u għall-iżvilupp soċjali u ekonomiku sostenibbli, il-governanza tajba u l-istabbiltà soċjoekonomika tal-Eġittu. L-impenn akbar u kostruttiv bejn l-UE u l-Eġittu fl-aħħar perjodu fetaħ it-triq għal djalogu aktar sinifikanti dwar kwistjonijiet relatati mad-drittijiet tal-bniedem. Is-sottokumitat dwar Kwistjonijiet Politiċi, id-Drittijiet tal-Bniedem u d-Demokrazija, Kwistjonijiet Internazzjonali u Reġjonali ta’ Diċembru 2022 u l-Kumitat ta’ Assoċjazzjoni ta’ Mejju 2023 ipprovdew il-pjattaformi istituzzjonali għal skambju dwar firxa ta’ kwistjonijiet tad-drittijiet tal-bniedem, li l-UE tixtieq tkompli u tibni fuqhom. Titjib kostanti fil-futur tas-sitwazzjoni tad-drittijiet tal-bniedem, pereżempju t-titjib tad-drittijiet għal-libertà ta’ espressjoni, assoċjazzjoni, għaqda paċifika, l-introduzzjoni ta’ moratorju fuq il-piena tal-mewt, il-ġlieda kontra t-tortura u l-għajbien furzat u t-titjib tal-kundizzjonijiet fil-ħabsijiet, u tad-drittijiet tan-nisa u l-libertajiet fundamentali dovut għal politika attiva, koerenti u proattiva f’dak fl-ambitu fl-Eġittu se jkollu impatt pożittiv fuq ir-relazzjonijiet bejn l-UE u l-Eġittu.




Emenda		4
Proposta għal deċiżjoni
Premessa 3a (ġdida)
	

	Test propost mill-Kummissjoni
	Emenda

	
	(3a)	Is-sitwazzjoni ekonomika u finanzjarja tal-Eġittu kienet ikkaratterizzata minn diversi programmi ta’ aġġustament makroekonomiku implimentati taħt il-patroċinju tal-FMI bi skambju għal faċilitajiet ta’ kreditu (USD 12 biljun mill-2016 sal-2019 u USD 3 biljun fl-2022, li ammontaw għal USD 8 biljun f’Marzu 2024).

Proposta għal deċiżjoni
Premessa 5
	

	Test propost mill-Kummissjoni
	Emenda

	(5)	L-UE tirrikonoxxi r-rwol ewlieni tal-Eġittu għas-sigurtà u l-istabbiltà reġjonali. It-terroriżmu, il-kriminalità organizzata u l-kunflitti huma theddid komuni kontra s-sigurtà tagħna u n-nisġa soċjali tan-nazzjonijiet madwar iż-żewġ naħat tal-Mediterran. Għalhekk, l-UE u l-Eġittu għandhom interess komuni fit-tisħiħ tal-kooperazzjoni enfasizzata fil-Prijoritajiet tas-Sħubija, f’konformità sħiħa mad-dritt internazzjonali, inkluż id-drittijiet tal-bniedem u d-dritt umanitarju internazzjonali.
	(5)	L-UE tirrikonoxxi r-rwol ewlieni tal-Eġittu għas-sigurtà u l-istabbiltà reġjonali, u għandha interess qawwi fil-prevenzjoni tal-instabbiltà ekonomika għal perjodu ta’ żmien qasir fil-pajjiż, fatt li jaf ikollu konsegwenzi usa’ kif ukoll ikun ta’ benefiċċju għar-rivali ġeopolitiċi. It-terroriżmu, il-kriminalità organizzata, bħat-traffikar ta’ bnedmin, l-immigrazzjoni irregolari, id-diżinformazzjoni, il-kunflitti u l-persekuzzjoni tal-minoranzi reliġjużi u etniċi huma theddid komuni kontra s-sigurtà tagħna u n-nisġa soċjali tan-nazzjonijiet madwar iż-żewġ naħat tal-Mediterran. Bl-istess mod, l-enerġija hija wkoll waħda mill-aktar sfidi urġenti li qed jiffaċċjaw il-pajjiżi fuq iż-żewġ naħat tal-Mediterran. Kooperazzjoni fil-qasam tal-Enerġija bejn l-UE u l-Eġittu fil-Lvant tal-Mediterran tista’ mhux biss toffri sors ta’ prosperità ekonomika għar-reġjun iżda wkoll issaħħaħ is-sigurtà tal-enerġija għall-UE billi tiddiversifika l-provvisti tal-enerġija u tinkoraġġixxi l-kollaborazzjoni reġjonali. F’dan ir-rigward, il-Forum dwar il-Gass tal-Lvant tal-Mediterran iservi bħala pjattaforma għal kooperazzjoni reġjonali pożittiva; Għalhekk, l-UE u l-Eġittu għandhom interess komuni fit-tisħiħ tal-kooperazzjoni enfasizzata fil-Prijoritajiet tas-Sħubija, f’konformità sħiħa mad-dritt internazzjonali, inklużi l-Liġi Internazzjonali tal-Baħar, id-drittijiet tal-bniedem u d-dritt umanitarju internazzjonali, kif ukoll fil-promozzjoni tal-interessi konġunti u fl-indirizzar tal-isfidi komuni.



Emenda		6

Proposta għal deċiżjoni
Premessa 6
	

	Test propost mill-Kummissjoni
	Emenda

	(6)	Filwaqt li tfakkar fl-isfidi ġeopolitiċi, bħall-konsegwenzi tal-attakki terroristiċi tal-Ħamas fl-Iżrael fis-7 ta’ Ottubru 2023 kif ukoll il-konflitt fis-Sudan, u l-importanza strateġika tal-Eġittu bħala l-akbar pajjiż fir-reġjun u pilastru ta’ stabbiltà għal-Lvant Nofsani kollu, l-Unjoni qed tibda tikkonkludi Sħubija Strateġika u Komprensiva mal-Eġittu kif deskritt fid-Dikjarazzjoni Konġunta.
	(6)	Filwaqt li tfakkar fl-isfidi ġeopolitiċi globali u reġjonali, bħall-kriżi umanitarja f’Gaza, li rriżultat mill-impatt tal-attakki terroristiċi tal-Ħamas fl-Iżrael fis-7 ta’ Ottubru 2023, it-tensjonijiet li dejjem qed jiżdiedu fil-Qarn tal-Afrika u s-sigurtà tan-navigazzjoni fil-Baħar l-Aħmar u l-Kanal ta’ Suez, kif ukoll il-pressjoni migratorja li ġejja mill-konflitt fis-Sudan, l-inċertezzi fis-Sirja, l-instabbilità fil-Libja, ir-responsabbiltajiet tal-Eġittu bħala pajjiż ospitanti ta’ numru kbir ta’ rifuġjati u migranti u l-importanza strateġika tal-Eġittu bħala l-akbar pajjiż fir-reġjun u pilastru ta’ stabbiltà għal-Lvant Nofsani kollu, l-Unjoni qed timpenja ruħha biex tikkonkludi Sħubija Strateġika u Komprensiva mal-Eġittu kif deskritt fid-Dikjarazzjoni Konġunta.



Emenda		7

Proposta għal deċiżjoni
Premessa 7
	

	Test propost mill-Kummissjoni
	Emenda

	(7)	L-objettiv tas-Sħubija Strateġika u Komprensiva mal-Eġittu huwa li r-relazzjonijiet politiċi bejn l-UE u l-Eġittu jiġu elevati għal sħubija strateġika u li l-Eġittu jkun jista’ jwettaq ir-rwol ewlieni tiegħu li jipprovdi stabbiltà fir-reġjun. Is-sħubija għandha l-għan li tikkontribwixxi għall-appoġġ tar-reżiljenza makroekonomika tal-Eġittu u tippermetti l-implimentazzjoni ta’ riformi soċjoekonomiċi ambizzjużi b’mod li jikkomplementa u jsaħħaħ il-proċess ta’ riforma previst skont il-programm tal-FMI għall-Eġittu. Kif deskritt fid-Dikjarazzjoni Konġunta, is-sħubija se tindirizza sett wiesa’ ta’ miżuri ta’ politika miġbura f’sitt pilastri ta’ intervent, jiġifieri: relazzjonijiet politiċi; stabbiltà ekonomika; investiment u kummerċ; migrazzjoni; kooperazzjoni fis-sigurtà u fl-infurzar tal-liġi; demografija u kapital uman.
	(7)	L-objettiv tas-Sħubija Strateġika u Komprensiva mal-Eġittu huwa li r-relazzjonijiet politiċi bejn l-UE u l-Eġittu jiġu elevati għal sħubija strateġika u li l-Eġittu jkun jista’ jwettaq ir-rwol ewlieni tiegħu li jipprovdi stabbiltà fir-reġjun, fil-Lvant nofsani u fl-Afrika ta’ Fuq. Is-sħubija għandha l-għan li tikkontribwixxi għall-appoġġ tar-reżiljenza makroekonomika tal-Eġittu u tippermetti l-implimentazzjoni ta’ riformi soċjoekonomiċi ambizzjużi b’mod li jikkomplementa u jsaħħaħ il-proċess ta’ riforma previst skont il-programm tal-FMI għall-Eġittu. Kif deskritt fid-Dikjarazzjoni Konġunta, is-sħubija se tindirizza sett wiesa’ ta’ miżuri ta’ politika miġbura f’sitt pilastri ta’ intervent, jiġifieri: relazzjonijiet politiċi; stabbiltà ekonomika; investiment u kummerċ; il-migrazzjoni irregolari u l-mobbiltà fir-rigward tad-drittijiet tal-bniedem; kooperazzjoni fis-sigurtà u fl-infurzar tal-liġi; demografija u kapital uman. Tali Sħubija Strateġika u Komprensiva jenħtieġ li tiġi żviluppata f’konformità ma’ inizjattivi fil-livell tal-Unjoni u tal-Istati Membri bħall-Global Gateway u l-Pjan Mattei għall-Afrika.

Proposta għal deċiżjoni
Premessa 8
	

	Test propost mill-Kummissjoni
	Emenda

	(8)	Is-sħubija se tkun issostanzjata minn pakkett finanzjarju ta’ EUR 7,4 biljun li jikkonsisti f’appoġġ fuq terminu qasir u twil għall-aġenda ta’ riforma makrofiskali u soċjoekonomika meħtieġa, kif ukoll żieda fl-ammonti disponibbli biex jappoġġaw l-investimenti fl-Eġittu u appoġġ immirat għall-implimentazzjoni tal-prijoritajiet strateġiċi differenti. Parti mill-pakkett ta’ appoġġ hemm il-pakkett tal-AMF tal-UE sa EUR 5 biljun f’self, magħmul minn żewġ operazzjonijiet tal-AMF, waħda għal perjodu ta’ żmien qasir sa EUR 1 biljun u l-oħra għal perjodu ta’ żmien aktar medju u ordinarju sa EUR 4 biljun, strumenti finanzjarji, bħal garanziji u strumenti ta’ taħlit, immirati lejn il-mobilizzazzjoni ta’ investimenti pubbliċi u privati bl-objettiv li jiġġeneraw investimenti ġodda sostanzjali. Dan se jiġi kkomplementat minn programmi li jappoġġaw prijoritajiet speċifiċi skont is-Sħubija Strateġika u Komprensiva permezz ta’ proġetti individwali u assistenza teknika implimentati skont l-Istrument ta’ Viċinat, ta’ Kooperazzjoni għall-Iżvilupp u ta’ Kooperazzjoni Internazzjonali2.
	(8)	Is-sħubija se tkun issostanzjata minn pakkett finanzjarju ta’ EUR 7,4 biljun li jikkonsisti f’appoġġ fuq terminu qasir u twil għall-aġenda ta’ riforma makrofiskali u soċjoekonomika meħtieġa, kif ukoll żieda fl-ammonti disponibbli biex jappoġġaw l-investimenti fl-Eġittu u appoġġ immirat għall-implimentazzjoni tal-prijoritajiet strateġiċi differenti, b’mod partikolari għal dak li jirrigwardja l-migrazzjoni irregolari u l-enerġija rinnovabbli. Parti mill-pakkett ta’ appoġġ hemm il-pakkett tal-AMF tal-UE sa EUR 5 biljun f’self aġevolanti, magħmul minn żewġ operazzjonijiet tal-AMF, waħda għal perjodu ta’ żmien qasir sa EUR 1 biljun u l-oħra għal perjodu ta’ żmien aktar medju u ordinarju sa EUR 4 biljun, strumenti finanzjarji, bħal garanziji u strumenti ta’ taħlit, immirati lejn il-mobilizzazzjoni ta’ investimenti pubbliċi u privati li jibbenefikaw il-maġġoranza tal-Eġizzjani bl-objettiv li jiġġeneraw investimenti ġodda sostanzjali. Dan se jiġi kkomplementat minn programmi li jappoġġaw prijoritajiet speċifiċi skont is-Sħubija Strateġika u Komprensiva permezz ta’ proġetti individwali u assistenza teknika implimentati skont l-Istrument ta’ Viċinat, ta’ Kooperazzjoni għall-Iżvilupp u ta’ Kooperazzjoni Internazzjonali2.

	__________________
	__________________

	2 Stabbilit permezz tar-Regolament (UE) 2021/947 tal-Parlament Ewropew u tal-Kunsill tad-9 ta’ Ġunju 2021 li jistabbilixxi l-Istrument ta’ Viċinat, ta’ Kooperazzjoni għall-Iżvilupp u ta’ Kooperazzjoni Internazzjonali – Ewropa Globali, li jemenda u li jħassar id-Deċiżjoni Nru 466/2014/UE u jħassar ir-Regolament (UE) 2017/1601 u r-Regolament tal-Kunsill (KE, Euratom) Nru 480/2009 (ĠU L 209, 14.6.2021, p. 1).
	2 Stabbilit permezz tar-Regolament (UE) 2021/947 tal-Parlament Ewropew u tal-Kunsill tad-9 ta’ Ġunju 2021 li jistabbilixxi l-Istrument ta’ Viċinat, ta’ Kooperazzjoni għall-Iżvilupp u ta’ Kooperazzjoni Internazzjonali – Ewropa Globali, li jemenda u li jħassar id-Deċiżjoni Nru 466/2014/UE u jħassar ir-Regolament (UE) 2017/1601 u r-Regolament tal-Kunsill (KE, Euratom) Nru 480/2009 (ĠU L 209, 14.6.2021, p. 1).

Proposta għal deċiżjoni
Premessa 9
	

	Test propost mill-Kummissjoni
	Emenda

	(9)	Is-sitwazzjoni makrofiskali tal-Eġittu ffaċċjat sfidi sinifikanti u ddeterjorat sostanzjalment matul dawn l-aħħar xhur, hekk kif il-pressjonijiet esterni intensifikaw u d-dejn pubbliku kompla jiżdied, b’riskji negattivi sostanzjali għall-prospettiva ekonomika persistenti. Ir-riperkussjonijiet tal-gwerra tar-Russja fuq l-Ukrajna u l-attakki terroristiċi tal-Ħamas kontra l-Iżrael wasslu għal ħruġ ta’ kapital fit-tul u riċevuti ta’ munita barranija aktar baxxi, b’mod partikolari minħabba il-waqgħa qawwija fl-introjtu mit-turiżmu u mir-rikavati mill-Kanal ta’ Suez. Dan huwa partikolarment ta’ sfida fost is-sitwazzjoni fiskali diffiċli tal-Eġittu, li hija kkaratterizzata minn defiċits fiskali kostanti u proporzjonijiet għoljin u dejjem akbar ta’ dejn għall-PDG.
	(9)	Is-sitwazzjoni makrofiskali tal-Eġittu ffaċċjat sfidi sinifikanti u ddeterjorat sostanzjalment matul dawn l-aħħar xhur, hekk kif il-pressjonijiet esterni intensifikaw u d-dejn pubbliku kompla jiżdied, b’riskji negattivi sostanzjali għall-prospettiva ekonomika persistenti. Ir-riperkussjonijiet tal-gwerra tar-Russja fuq l-Ukrajna u t-tensjonijiet ġeopolitiċi u l-kunflitti fil-Lvant Nofsani wasslu għal ħruġ ta’ kapital fit-tul u dħul aktar baxx f’munita barranija, b’mod partikolari minħabba it-tnaqqis qawwi fl-introjtu mit-turiżmu, mir-rikavati mill-Kanal ta’ Suez u mill-produzzjoni tal-gass u t-telf ta’ fiduċja fost l-investituri barranin. Dan huwa partikolarment ta’ sfida fost is-sitwazzjoni fiskali diffiċli tal-Eġittu, li hija kkaratterizzata minn defiċits fiskali kostanti u proporzjonijiet għoljin u dejjem akbar ta’ dejn għall-PDG. Minkejja dak il-kuntest estern diffiċli, fl-2024 l-Eġittu kien kapaċi jimplimenta riformi, bħall-unifikazzjoni tar-rati tal-kambju u jagħmel progress fl-issikkar tal-politika monetarja, biex jgħin fil-preservazzjoni tal-istabbiltà makroekonomika.



Emenda		10
Proposta għal deċiżjoni
Premessa 12
	

	Test propost mill-Kummissjoni
	Emenda

	(12)	L-Eġittu reġa’ impenja ruħu mal-FMI fil-bidu tal-2024 u laħaq ftehim fil-livell tal-persunal fis-6 ta’ Marzu 2024 dwar programm imġedded tal-Faċilità ta’ Fond Estiża li tela’ għal USD 8 biljun. Il-programm il-ġdid huwa mistenni li jiġi adottat mid-deċiżjoni tal-Bord Eżekuttiv tal-FMI f’Marzu 2024 u għandu l-għan li jindirizza l-oqsma ta’ 1) il-flessibbiltà kredibbli tar-rata tal-kambju, 2) l-issikkar sostenibbli tal-politika monetarja, 3) il-konsolidazzjoni fiskali biex tiġi ppreservata s-sostenibbiltà tad-dejn, 4) qafas ġdid biex jitrażżan l-infiq fuq l-infrastruttura, 5) l-għoti ta’ livelli adegwati ta’ nfiq soċjali biex jiġu protetti l-gruppi vulnerabbli, u 6) l-implimentazzjoni tal-Politika tas-Sjieda tal-Istat u r-riformi biex ikun hemm kundizzjonijiet ekwivalenti ta’ kompetizzjoni. Flimkien mal-iffirmar tal-ftehim fil-livell tal-persunal, l-Eġittu wettaq ukoll flessibilizzazzjoni tar-rata tal-kambju, u żied ir-rata ta’ politika ewlenija tal-bank ċentrali b’600 punt bażi mdaqqsa, f’konformità mal-prijoritajiet tal-programm tal-FMI.
	(12)	L-Eġittu reġa’ impenja ruħu mal-FMI fil-bidu tal-2024 u laħaq ftehim fil-livell tal-persunal fis-6 ta’ Marzu 2024 dwar programm imġedded tal-Faċilità ta’ Fond Estiża li tela’ għal USD 8 biljun. In-negozjati fil-livell tal-esperti fuq ir-raba’ reviżjoni tal-programm ta’ riforma ekonomika tal-Eġittu ġew konklużi f’Diċembru 2024. Il-programm il-ġdid għandu l-għan li jindirizza dawn l-oqsma: 1) il-flessibbiltà kredibbli tar-rata tal-kambju, 2) l-issikkar sostenibbli tal-politika monetarja, 3) il-konsolidazzjoni fiskali biex tiġi ppreservata s-sostenibbiltà tad-dejn, 4) qafas ġdid biex jitrażżan l-infiq fuq l-infrastruttura, 5) l-għoti ta’ livelli adegwati ta’ nfiq soċjali biex jiġu protetti l-gruppi vulnerabbli miż-żidiet fl-għoli tal-ħajja u fil-prezzijiet tal-enerġija, u 6) l-implimentazzjoni tal-Politika tas-Sjieda tal-Istat u r-riformi biex ikun hemm kundizzjonijiet ekwivalenti ta’ kompetizzjoni billi jiġi promoss l-iżvilupp tas-settur privat fl-ekonomija. Flimkien mal-iffirmar tal-ftehim fil-livell tal-persunal, l-Eġittu wettaq ukoll flessibilizzazzjoni tar-rata tal-kambju, u żied ir-rata ta’ politika ewlenija tal-bank ċentrali b’600 punt bażi mdaqqsa, f’konformità mal-prijoritajiet tal-programm tal-FMI.



Emenda		11
Proposta għal deċiżjoni
Premessa 16
	

	Test propost mill-Kummissjoni
	Emenda

	(16)	Minħabba li għad hemm diskrepanza sinifikanti fil-finanzjament estern residwu tal-bilanċ tal-pagamenti tal-Eġittu lil hinn mir-riżorsi pprovduti mill-FMI u minn istituzzjonijiet multilaterali oħrajn, l-assistenza makrofinanzjarja tal-Unjoni li għandha tingħata lill-Eġittu, fiċ-ċirkostanzi eċċezzjonali attwali qed titqies bħala tweġiba xierqa għat-talba tal-Eġittu li tiġi appoġġata l-istabilizzazzjoni ekonomika flimkien mal-programm tal-FMI. Il-pakkett ta’ assistenza makrofinanzjarja tal-Unjoni, inkluża l-AMF sa EUR 4 biljun skont din il-proposta, jappoġġa l-istabbilizzazzjoni ekonomika u lill-aġenda ta’ riforma strutturali tal-Eġittu, filwaqt li jissupplimenta r-riżorsi magħmula disponibbli skont l-arranġament finanzjarju tal-FMI.
	(16)	Minħabba li għad hemm diskrepanza sinifikanti fil-finanzjament estern residwu tal-bilanċ tal-pagamenti tal-Eġittu lil hinn mir-riżorsi pprovduti mill-FMI, minn istituzzjonijiet multilaterali oħrajn u minn sħab reġjonali, l-assistenza makrofinanzjarja tal-Unjoni li għandha tingħata lill-Eġittu, fiċ-ċirkostanzi eċċezzjonali attwali qed titqies bħala tweġiba xierqa għat-talba tal-Eġittu li tiġi appoġġata l-istabilizzazzjoni ekonomika flimkien mal-programm tal-FMI. Il-pakkett ta’ assistenza makrofinanzjarja tal-Unjoni, inkluża l-AMF sa EUR 4 biljun skont din il-proposta, jappoġġa l-istabbilizzazzjoni ekonomika u lill-aġenda ta’ riforma strutturali tal-Eġittu, filwaqt li jissupplimenta r-riżorsi magħmula disponibbli skont l-arranġament finanzjarju tal-FMI.

Proposta għal deċiżjoni
Premessa 19
	

	Test propost mill-Kummissjoni
	Emenda

	(19)	Jenħtieġ li l-Kummissjoni tiżgura li l-assistenza makrofinanzjarja tal-Unjoni tkun legalment u sostanzjalment konformi mal-prinċipji, l-objettivi u l-miżuri ewlenin meħuda fl-oqsma differenti tal-azzjoni esterna u politiki oħrajn rilevanti tal-Unjoni.
	(19)	Jenħtieġ li l-Kummissjoni tiżgura li l-assistenza makrofinanzjarja tal-Unjoni tkun legalment u sostanzjalment konformi mal-prinċipji, l-objettivi u l-miżuri ewlenin meħuda fl-oqsma differenti tal-azzjoni esterna u politiki oħrajn rilevanti tal-Unjoni, inklużi dawk relatati mad-demokrazija, id-drittijiet tal-bniedem u l-istat tad-dritt, b’mod konformi mal-Artikolu 2 tal-Ftehim ta’ Assoċjazzjoni UE-Eġittu.

Proposta għal deċiżjoni
Premessa 22
	

	Test propost mill-Kummissjoni
	Emenda

	(22)	Prekundizzjoni għall-għoti tal-assistenza makrofinanzjarja tal-Unjoni lill-Eġittu jenħtieġ li tkun li l-pajjiż jkompli jagħmel passi konkreti u kredibbli sabiex jiġu rrispettati l-mekkaniżmi demokratiċi effettivi – inklużi sistema parlamentari multipartitika – u l-istat tad-dritt, u li tiggarantixxi r-rispett għad-drittijiet tal-bniedem. Barra minn hekk, jenħtieġ li l-objettivi speċifiċi tal-assistenza makrofinanzjarja tal-Unjoni jsaħħu l-effiċjenza, it-trasparenza u r-responsabbiltà tas-sistemi tal-ġestjoni tal-finanzi pubbliċi, il-governanza u s-superviżjoni tas-settur finanzjarju fl-Eġittu u jippromwovu riformi strutturali bl-għan li jappoġġaw it-tkabbir sostenibbli u inklużiv, il-ħolqien tal-impjiegi diċenti u l-konsolidazzjoni fiskali. Jenħtieġ li l-issodisfar tal-prekundizzjoni kif ukoll il-ksib tal-objettivi speċifiċi jkunu mmonitorjati regolarment mis servizzi tal-Kummissjoni u mis-Servizz Ewropew għall-Azzjoni Esterna.
	(22)	Jenħtieġ li l-assistenza makrofinanzjarja tibqa’ strument ekonomiku. Madankollu, prekundizzjoni għall-għoti tal-assistenza makrofinanzjarja tal-Unjoni lill-Eġittu jenħtieġ li tkun li l-pajjiż jkompli jagħmel passi konkreti, kredibbli u tanġibbli sabiex jiġu rrispettati u msaħħa l-mekkaniżmi demokratiċi effettivi – inkluża sistema parlamentari multipartitika – u l-istat tad-dritt, u sabiex jiġi garantit ir-rispett għad-drittijiet tal-bniedem. Barra minn hekk, jenħtieġ li l-objettivi speċifiċi tal-assistenza makrofinanzjarja tal-Unjoni jsaħħu l-effiċjenza, it-trasparenza u r-responsabbiltà tas-sistemi tal-ġestjoni tal-finanzi pubbliċi, il-governanza u s-superviżjoni tas-settur finanzjarju fl-Eġittu u jippromwovu riformi strutturali bl-għan li jappoġġaw it-tkabbir sostenibbli u inklużiv, il-ħolqien tal-impjiegi diċenti u l-konsolidazzjoni fiskali. Jenħtieġ li l-issodisfar tal-prekundizzjoni kif ukoll il-ksib tal-objettivi speċifiċi jkunu mmonitorjati regolarment mis servizzi tal-Kummissjoni u mis-Servizz Ewropew għall-Azzjoni Esterna.

Proposta għal deċiżjoni
Premessa 23
	

	Test propost mill-Kummissjoni
	Emenda

	(23)	Biex ikun żgurat li l-interessi finanzjarji tal-Unjoni marbutin mal-assistenza makrofinanzjarja tal-Unjoni jiġu mħarsa b’mod effiċjenti, jenħtieġ li l-Eġittu jieħu miżuri xierqa fir-rigward tal-prevenzjoni tal-frodi, il-korruzzjoni u ta’ kull irregolarità oħra marbuta mal-assistenza u l-ġlieda kontrihom. Barra minn hekk, ftehim ta’ self li għandu jiġi konkluż bejn il-Kummissjoni u l-awtoritajiet Eġizzjani jenħtieġ li jkun fih dispożizzjonijiet li jawtorizzaw lill-Uffiċċju Ewropew Kontra l-Frodi (OLAF, European Anti-Fraud Office) iwettaq investigazzjonijiet, inklużi verifiki fuq il-post u spezzjonijiet, f’konformità mad-dispożizzjonijiet u l-proċeduri stabbiliti fir-Regolament (UE, Euratom) Nru 883/2013 tal-Parlament Ewropew u tal-Kunsill3 u r-Regolament tal-Kunsill (Euratom, KE) Nru 2185/964, lill-Kummissjoni u lill-Qorti tal-Awdituri biex iwettqu awditi u lill-Uffiċċju tal-Prosekutur Pubbliku Ewropew biex jeżerċita l-kompetenzi tiegħu fir-rigward tal-għoti tal-assistenza makrofinanzjarja tal-Unjoni matul u wara l-perjodu ta’ disponibbiltà tagħha.
	(23)	Huwa essenzjali li jiġi ssottolinjat il-fatt li l-Eġittu għandu jissodisfa l-prekundizzjoni ekonomika neċessarja għall-eleġibbiltà. L-Eġittu wera s-solvenza u l-istabbiltà finanzjarja tiegħu, li ġew ivverifikati mill-Kummissjoni. Madankollu, biex ikun żgurat li l-interessi finanzjarji tal-Unjoni marbutin mal-assistenza makrofinanzjarja tal-Unjoni jiġu mħarsa b’mod effiċjenti, jenħtieġ li l-Eġittu jieħu miżuri xierqa fir-rigward tal-prevenzjoni tal-frodi, tal-korruzzjoni u ta’ kull irregolarità oħra marbuta mal-assistenza u l-ġlieda kontrihom. Barra minn hekk, ftehim ta’ self li għandu jiġi konkluż bejn il-Kummissjoni u l-awtoritajiet Eġizzjani jenħtieġ li jkun fih dispożizzjonijiet li jawtorizzaw lill-Uffiċċju Ewropew Kontra l-Frodi (OLAF, European Anti-Fraud Office) iwettaq investigazzjonijiet, inklużi verifiki fuq il-post u spezzjonijiet, f’konformità mad-dispożizzjonijiet u l-proċeduri stabbiliti fir-Regolament (UE, Euratom) Nru 883/2013 tal-Parlament Ewropew u tal-Kunsill3 u r-Regolament tal-Kunsill (Euratom, KE) Nru 2185/964, lill-Kummissjoni u lill-Qorti tal-Awdituri biex iwettqu awditi u lill-Uffiċċju tal-Prosekutur Pubbliku Ewropew biex jeżerċita l-kompetenzi tiegħu fir-rigward tal-għoti tal-assistenza makrofinanzjarja tal-Unjoni matul u wara l-perjodu ta’ disponibbiltà tagħha.

	__________________
	__________________

	3 Ir-Regolament (UE, Euratom) Nru 883/2013 tal-Parlament Ewropew u tal-Kunsill tal-11 ta’ Settembru 2013 dwar investigazzjonijiet immexxija mill-Uffiċċju Ewropew Kontra l-Frodi (OLAF) u li jħassar ir-Regolament tal-Parlament Ewropew u tal-Kunsill (KE) Nru 1073/1999 u r-Regolament tal-Kunsill (Euratom) Nru 1074/1999 (ĠU L 248, 18.9.2013, p. 1).
	3 Ir-Regolament (UE, Euratom) Nru 883/2013 tal-Parlament Ewropew u tal-Kunsill tal-11 ta’ Settembru 2013 dwar investigazzjonijiet immexxija mill-Uffiċċju Ewropew Kontra l-Frodi (OLAF) u li jħassar ir-Regolament tal-Parlament Ewropew u tal-Kunsill (KE) Nru 1073/1999 u r-Regolament tal-Kunsill (Euratom) Nru 1074/1999 (ĠU L 248, 18.9.2013, p. 1).

	4 Ir-Regolament tal-Kunsill (Euratom, KE) Nru 2185/96 tal-11 ta’ Novembru 1996 dwar il-verifiki u l-ispezzjonijiet fuq il-post imwettqa mill-Kummissjoni sabiex tipproteġi l-interessi finanzjarji tal-Komunità Ewropea kontra l-frodi u irregolaritajiet oħra (ĠU L 292, 15.11.1996, p. 2).
	4 Ir-Regolament tal-Kunsill (Euratom, KE) Nru 2185/96 tal-11 ta’ Novembru 1996 dwar il-verifiki u l-ispezzjonijiet fuq il-post imwettqa mill-Kummissjoni sabiex tipproteġi l-interessi finanzjarji tal-Komunità Ewropea kontra l-frodi u irregolaritajiet oħra (ĠU L 292, 15.11.1996, p. 2).

Proposta għal deċiżjoni
Premessa 26
	

	Test propost mill-Kummissjoni
	Emenda

	(26)	Jenħtieġ li l-assistenza makrofinanzjarja tal-Unjoni tiġi ġestita mill-Kummissjoni. Sabiex ikun żgurat li l-Parlament Ewropew u l-Kunsill ikunu jistgħu jsegwu l-implimentazzjoni ta’ din id-Deċiżjoni, jenħtieġ li l-Kummissjoni tinfurmahom regolarment bl-iżviluppi marbutin mal-assistenza u tipprovdilhom id-dokumenti rilevanti.
	(26)	Jenħtieġ li l-assistenza makrofinanzjarja tal-Unjoni tiġi ġestita mill-Kummissjoni. Sabiex ikun żgurat li l-Parlament Ewropew u l-Kunsill ikunu jistgħu jsegwu l-implimentazzjoni ta’ din id-Deċiżjoni, jenħtieġ li l-Kummissjoni tinfurmahom regolarment, permezz ta’ rapport annwali fuq l-iżviluppi marbutin mal-assistenza u fuq ir-rispett tal-mekkaniżmi demokratiċi effettivi, skont il-prekundizzjonijiet imsemmija f’din id-Deċiżjoni, u tipprovdilhom id-dokumenti rilevanti.

Proposta għal deċiżjoni
Premessa 28
	

	Test propost mill-Kummissjoni
	Emenda

	(28)	Jenħtieġ li l-assistenza makrofinanzjarja tal-Unjoni tkun soġġetta għal kundizzjonijiet ta’ politika ekonomika, li għandhom jiġu stabbiliti f’Memorandum ta’ Qbil. Sabiex jiġu żgurati kundizzjonijiet uniformi għall-implimentazzjoni u għal raġunijiet ta’ effiċjenza, jenħtieġ li l-Kummissjoni tingħata s-setgħa li tinnegozja dawn il-kundizzjonijiet mal-awtoritajiet Eġizzjani taħt is-superviżjoni tal-kumitat tar-rappreżentanti tal-Istati Membri skont ir-Regolament (UE) Nru 182/2011. Skont dan ir-Regolament, jenħtieġ li bħala regola ġenerali tapplika l-proċedura konsultattiva fil-każijiet kollha ħlief kif previst f’dan ir-Regolament. Meta jiġi kkunsidrat l-impatt potenzjalment importanti tal-assistenza ta’ aktar minn EUR 90 miljun, huwa xieraq li l-proċedura ta’ eżami tintuża għal operazzjonijiet li jeċċedu dak il-livell limitu. Meta jitqies l-ammont ta’ assistenza makrofinanzjarja tal-Unjoni lill-Eġittu, jenħtieġ li l-proċedura ta’ eżami tapplika għall-adozzjoni tal-Memorandum ta’ Qbil, jew għal kwalunkwe tnaqqis, suspensjoni jew tħassir tal-assistenza.
	(28)	Jenħtieġ li l-assistenza makrofinanzjarja tal-Unjoni tkun soġġetta għal riformi sostenibbli fil-qasam tal-politika ekonomika kif ukoll kundizzjonijiet relatati mad-demokrazija, mal-istat tad-dritt u mad-drittijiet tal-bniedem, li għandhom jiġu stabbiliti f’Memorandum ta’ Qbil. Sabiex jiġu żgurati kundizzjonijiet uniformi għall-implimentazzjoni u għal raġunijiet ta’ effiċjenza, jenħtieġ li l-Kummissjoni tingħata s-setgħa li tinnegozja dawn il-kundizzjonijiet mal-awtoritajiet Eġizzjani taħt is-superviżjoni tal-kumitat tar-rappreżentanti tal-Istati Membri skont ir-Regolament (UE) Nru 182/2011. Skont dan ir-Regolament, jenħtieġ li bħala regola ġenerali tapplika l-proċedura konsultattiva fil-każijiet kollha ħlief kif previst f’dan ir-Regolament. Meta jiġi kkunsidrat l-impatt potenzjalment importanti tal-assistenza ta’ aktar minn EUR 90 miljun, huwa xieraq li l-proċedura ta’ eżami tintuża għal operazzjonijiet li jeċċedu dak il-livell limitu. Meta jitqies l-ammont ta’ assistenza makrofinanzjarja tal-Unjoni lill-Eġittu, jenħtieġ li l-proċedura ta’ eżami tapplika għall-adozzjoni tal-Memorandum ta’ Qbil, jew għal kwalunkwe tnaqqis, suspensjoni jew tħassir tal-assistenza.

Proposta għal deċiżjoni
Artikolu 1 – paragrafu 1
	

	Test propost mill-Kummissjoni
	Emenda

	1.	L-Unjoni għandha tagħmel assistenza makrofinanzjarja ta’ ammont massimu sa EUR4 biljun disponibbli għall-Eġittu (“l-assistenza makrofinanzjarja tal-Unjoni”), bil-ħsieb li tappoġġa l-istabbilizzazzjoni ekonomika tal-Eġittu u aġenda ta’ riforma sostantiva. Ir-rilaxx tal-assistenza makrofinanzjarja tal-Unjoni huwa soġġett fuq l-approvazzjoni tal-baġit tal-Unjoni għas-sena rilevanti mill-Parlament Ewropew u l-Kunsill. L-assistenza għandha tikkontribwixxi biex tkopri l-ħtiġijiet tal-bilanċ tal-pagamenti tal-Eġittu kif identifikati fil-programm tal-FMI.
	1.	L-Unjoni għandha tagħmel assistenza makrofinanzjarja fil-forma ta’ self aġevolanti ta’ ammont massimu sa EUR 4 biljun disponibbli għall-Eġittu (“l-assistenza makrofinanzjarja tal-Unjoni”), bil-ħsieb li tappoġġa l-istabbilizzazzjoni soċjoekonomika tal-Eġittu u aġenda sostantiva ta’ riforma strutturali, kif ukoll ir-responsabbiltà tiegħu li jimmitiga l-effetti tal-migrazzjoni irregolari u jiġġestixxi l-flussi migratorji. Ir-rilaxx tal-assistenza makrofinanzjarja tal-Unjoni huwa soġġett fuq l-approvazzjoni tal-baġit tal-Unjoni għas-sena rilevanti mill-Parlament Ewropew u l-Kunsill. L-assistenza għandha tikkontribwixxi biex tkopri l-ħtiġijiet tal-bilanċ tal-pagamenti tal-Eġittu kif identifikati fil-programm tal-FMI.



Emenda		44
Proposta għal deċiżjoni
Artikolu 1 – paragrafu 3 – subparagrafu 2a (ġdid)
	

	Test propost mill-Kummissjoni
	Emenda

	
	Il-ġestjoni trasparenti tal-fondi allokati fl-ambitu ta’ din l-assistenza makrofinanzjarja hija fundamentali sabiex jiġi żgurat li r-riżorsi jintużaw bil-għaqal, f’konformità mal-objettivi stabbiliti. L-Unjoni għandha tiżgura li jiġu stabbiliti mekkaniżmi ta’ kontroll u ta’ awditjar effikaċi u indipendenti biex tiġi evitata kull approprjazzjoni indebita.



Emenda		18
Proposta għal deċiżjoni
Artikolu 1 – paragrafu 3a (ġdid)
	

	Test propost mill-Kummissjoni
	Emenda

	
	3a.	L-assistenza makrofinanzjarja tista’, sa fejn ikun possibbli, tikkontribwixxi għat-tkabbir u r-reżiljenza ekonomika tal-Unjoni.

Proposta għal deċiżjoni
Artikolu 2 – paragrafu 1
	

	Test propost mill-Kummissjoni
	Emenda

	1.	Prekundizzjoni għall-għoti tal-assistenza makrofinanzjarja tal-Unjoni għandha tkun li l-Eġittu kompli jagħmel passi konkreti u kredibbli sabiex jiġu rrispettati l-mekkaniżmi demokratiċi effettivi – inklużi sistema parlamentari multipartitika – u l-istat tad-dritt, u li tiggarantixxi r-rispett għad-drittijiet tal-bniedem.
	1.	Prekundizzjoni għall-għoti tal-assistenza makrofinanzjarja tal-Unjoni għandha tkun li l-Eġittu jkompli jagħmel passi konkreti u kredibbli sabiex jiġu rrispettati u msaħħa l-mekkaniżmi demokratiċi effettivi – inklużi sistema parlamentari multipartitika – u l-istat tad-dritt, u jkompli jagħmel sforzi biex jiggarantixxi r-rispett għad-drittijiet tal-bniedem.



Emenda		20

Proposta għal deċiżjoni
Artikolu 2 – paragrafu 2
	

	Test propost mill-Kummissjoni
	Emenda

	2.	Is-servizzi tal-Kummissjoni u s-Servizz Ewropew għall-Azzjoni Esterna għandhom jimmonitorjaw li din il-prekundizzjoni tiġi ssodisfata matul iċ-ċiklu tal-ħajja sħiħ tal-assistenza makrofinanzjarja tal-Unjoni.
	2.	Is-servizzi tal-Kummissjoni u s-Servizz Ewropew għall-Azzjoni Esterna għandhom jimmonitorjaw li din il-prekundizzjoni tiġi ssodisfata matul iċ-ċiklu tal-ħajja sħiħ tal-assistenza makrofinanzjarja tal-Unjoni u jirrapportaw, b’mod regolari u bil-miktub, lill-Parlament u lill-Kunsill li jkunu ġew issodisfati l-kundizzjonijiet ta’ politika ekonomika u l-kundizzjonijiet finanzjarji stabbiliti fil-Memorandum ta’ Qbil.

Proposta għal deċiżjoni
Artikolu 3 – paragrafu 1
	

	Test propost mill-Kummissjoni
	Emenda

	1.	Il-Kummissjoni, f’konformità mal-proċedura ta’ eżami msemmija fl-Artikolu 7(2), għandha tilħaq ftehim mal-awtoritajiet Eġizzjani dwar politika ekonomika u kundizzjonijiet finanzjarji definiti b’mod ċar, ikkonċentrati fuq riformi strutturali u finanzi pubbliċi sodi, li l-assistenza makrofinanzjarja tal-Unjoni għandha tkun soġġetta għalihom, li għandhom jitniżżlu f’Memorandum ta’ Qbil (“il-Memorandum ta’ Qbil”) li għandu jinkludi perjodu ta’ żmien għat-twettiq ta’ dawk il-kundizzjonijiet. Il-politika ekonomika u l-kundizzjonijiet finanzjarji stabbiliti fil-Memorandum ta’ Qbil għandhom ikunu konsistenti mal-ftehimiet jew mal-arranġamenti msemmija fl-Artikolu 1(3), inklużi l-programmi ta’ aġġustament makroekonomiku u ta’ riforma strutturali implimentati mill-Eġittu bl-appoġġ tal-FMI.
	1.	Il-Kummissjoni, f’konformità mal-proċedura ta’ eżami msemmija fl-Artikolu 7(2), għandha tilħaq ftehim mal-awtoritajiet Eġizzjani dwar politika ekonomika u kundizzjonijiet finanzjarji definiti b’mod ċar, ikkonċentrati fuq riformi strutturali, bħar-riforma l-ġdida dwar il-proċedura kriminali. u finanzi pubbliċi sodi, li l-assistenza makrofinanzjarja tal-Unjoni għandha tkun soġġetta għalihom, li għandhom jitniżżlu f’Memorandum ta’ Qbil (“il-Memorandum ta’ Qbil”) li għandu jinkludi perjodu ta’ żmien għat-twettiq ta’ dawk il-kundizzjonijiet. Il-politika ekonomika u l-kundizzjonijiet finanzjarji stabbiliti fil-Memorandum ta’ Qbil għandhom ikunu konsistenti mal-ftehimiet jew mal-arranġamenti msemmija fl-Artikolu 1(3), inklużi l-programmi ta’ aġġustament makroekonomiku u ta’ riforma strutturali implimentati mill-Eġittu bl-appoġġ tal-FMI.



Emenda		22

Proposta għal deċiżjoni
Artikolu 3 – paragrafu 2
	

	Test propost mill-Kummissjoni
	Emenda

	2.	Il-kundizzjonijiet imsemmija fil-paragrafu 1 għandhom jimmiraw, b’mod partikolari, li jtejbu l-effiċjenza, it-trasparenza u r-responsabbiltà tas-sistemi ta’ ġestjoni tal-finanzi pubbliċi fl-Eġittu, inkluż għall-użu tal-assistenza makrofinanzjarja tal-Unjoni. Il-progress fil-ftuħ reċiproku tas-swieq, l-iżvilupp ta’ kummerċ ġust u bbażat fuq ir-regoli, u prijoritajiet oħrajn fil-kuntest tal-politika esterna tal-Unjoni għandhom ukoll jitqiesu bil-mod dovut fit-tfassil tal-miżuri ta’ politika. Il-progress fl-ilħuq ta’ dawn l-objettivi għandu jiġi mmonitorjat regolarment mill-Kummissjoni.
	2.	Il-kundizzjonijiet finanzjarji u ta’ politika ekonomika msemmija fil-paragrafu 1 għandhom jimmiraw, b’mod partikolari, li jtejbu l-effiċjenza, it-trasparenza u r-responsabbiltà tas-sistemi ta’ ġestjoni tal-finanzi pubbliċi fl-Eġittu, inkluż għall-użu tal-assistenza makrofinanzjarja tal-Unjoni. Il-progress fil-ftuħ reċiproku tas-swieq, anki għall-SMEs, l-iżvilupp ta’ kummerċ ġust u bbażat fuq ir-regoli, l-iżvilupp sostenibbli, il-governanza tajba u prijoritajiet oħrajn fil-kuntest tal-politika esterna tal-Unjoni għandhom ukoll jitqiesu bil-mod dovut fit-tfassil tal-miżuri ta’ politika. Il-progress fl-ilħuq ta’ dawn l-objettivi għandu jiġi mmonitorjat regolarment mill-Kummissjoni.


Emenda		49
Proposta għal deċiżjoni
Artikolu 4 – paragrafu 3 – subparagrafu 1 – punt c
	

	Test propost mill-Kummissjoni
	Emenda

	(c)	l-implimentazzjoni sodisfaċenti tal-kundizzjonijiet tal-politika ekonomika u tal-kundizzjonijiet finanzjarji miftiehma fil-Memorandum ta’ Qbil.
	(c)	l-implimentazzjoni sodisfaċenti tal-kundizzjonijiet tal-politika ekonomika, tal-kundizzjonijiet finanzjarji u tal-kundizzjonijiet relatati mad-demokrazija, mal-istat tad-dritt u mad-drittijiet tal-bniedem, miftiehma fil-Memorandum ta’ Qbil.



Emenda		23
Proposta għal deċiżjoni
Artikolu 4 – paragrafu 4
	

	Test propost mill-Kummissjoni
	Emenda

	4.	Meta l-kundizzjonijiet tal-paragrafu 3 ma jiġux issodisfati, il-Kummissjoni għandha temporanjament tissospendi jew tikkanċella l-iżborż tal-assistenza makrofinanzjarja tal-Unjoni. F’każijiet bħal dawn, hija għandha tinforma lill-Parlament Ewropew u lill-Kunsill bir-raġunijiet għal din is-sospensjoni jew il-kanċellazzjoni.
	4.	Meta l-kundizzjonijiet tal-paragrafu 3 ma jiġux issodisfati, il-Kummissjoni għandha temporanjament tissospendi jew tikkanċella l-iżborż tal-assistenza makrofinanzjarja tal-Unjoni. F’każijiet bħal dawn, hija għandha tinforma, mingħajr dewmien, lill-Parlament Ewropew u lill-Kunsill bir-raġunijiet għal din is-sospensjoni jew il-kanċellazzjoni.



Emenda		24
Proposta għal deċiżjoni
Artikolu 5 – paragrafu 1
	

	Test propost mill-Kummissjoni
	Emenda

	(1)	Sabiex tiffinanzja l-appoġġ taħt l-assistenza makrofinanzjarja fil-forma ta’ self, il-Kummissjoni għandha tingħata s-setgħa, f’isem l-Unjoni, li tissellef il-fondi meħtieġa mis-swieq kapitali jew minn istituzzjonijiet finanzjarji f’konformità mal-Artikolu 220a tar-Regolament (UE, Euratom) 2018/1046.
	1.	Sabiex tiffinanzja l-appoġġ taħt l-assistenza makrofinanzjarja fil-forma ta’ self, il-Kummissjoni għandha tingħata s-setgħa, f’isem l-Unjoni, li tissellef il-fondi meħtieġa mis-swieq kapitali jew minn istituzzjonijiet finanzjarji f’konformità mal-Artikolu 223 tar-Regolament (UE, Euratom) 2024/2509.



Emenda		25
Proposta għal deċiżjoni
Artikolu 5 – paragrafu 2
	

	Test propost mill-Kummissjoni
	Emenda

	(2)	Il-Kummissjoni għandha tidħol fi ftehim ta’ self mal-Eġittu fir-rigward tal-ammont imsemmi fl-Artikolu 1. It-termini dettaljati tal-appoġġ taħt l-AMF fil-forma ta’ self għandhom jiġu stabbiliti fi ftehim ta’ self f’konformità mal-Artikolu 220 tar-Regolament Finanzjarju, li għandu jiġi konkluż bejn il-Kummissjoni u l-awtoritajiet Eġizzjani. Il-ftehim tas-self għandu jistabbilixxi l-perjodu ta’ disponibbiltà u t-termini dettaljati tal-appoġġ taħt l-assistenza makrofinanzjarja fil-forma ta’ self, inkluż fir-rigward tas-sistemi ta’ kontroll intern. Is-self għandu jingħata b’termini li jippermettu lill-Eġittu jħallas lura s-self fuq perjodu twil, inkluż perjodu ta’ grazzja possibbli. Il-perjodu massimu tas-self għandu jkun ta’ 35 sena. Il-Kummissjoni għandha tinforma lill-Parlament Ewropew u lill-Kunsill dwar żviluppi fl-operazzjonijiet imsemmija fil-paragrafu 3.
	2.	Il-Kummissjoni għandha tidħol fi ftehim ta’ self mal-Eġittu fir-rigward tal-ammont imsemmi fl-Artikolu 1. It-termini dettaljati tal-appoġġ taħt l-AMF fil-forma ta’ self għandhom jiġu stabbiliti fi ftehim ta’ self f’konformità mal-Artikolu 223 tar-Regolament Finanzjarju, li għandu jiġi konkluż bejn il-Kummissjoni u l-awtoritajiet Eġizzjani. Il-ftehim tas-self għandu jistabbilixxi l-perjodu ta’ disponibbiltà u t-termini dettaljati tal-appoġġ taħt l-assistenza makrofinanzjarja fil-forma ta’ self, inkluż fir-rigward tas-sistemi ta’ kontroll intern. L-Eġittu għandu jirrimborża s-self li għandu jingħata b’termini li jippermettu r-rimborż tiegħu fuq perjodu twil, inkluż, wara notifika formali lill-Parlament Ewropew u lill-Kunsill, perjodu ta’ grazzja possibbli. Il-perjodu massimu tas-self għandu jkun ta’ 35 sena. Il-Kummissjoni għandha tinforma lill-Parlament Ewropew u lill-Kunsill dwar żviluppi fl-operazzjonijiet imsemmija fil-paragrafu 3.



Emenda		26
Proposta għal deċiżjoni
Artikolu 6 – paragrafu 1
	

	Test propost mill-Kummissjoni
	Emenda

	1.	L-assistenza makrofinanzjarja tal-Unjoni għandha tiġi implimentata f’konformità mar-Regolament (UE, Euratom) Nru 2018/1046 tal-Parlament Ewropew u tal-Kunsill7.
	1.	L-assistenza makrofinanzjarja tal-Unjoni għandha tiġi implimentata f’konformità mar-Regolament (UE, Euratom) 2024/2509 tal-Parlament Ewropew u tal-Kunsill7.

	_________________
	_________________

	7 Ir-Regolament (UE, Euratom) 2018/1046 tal-Parlament Ewropew u tal-Kunsill tat-18 ta’ Lulju 2018 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament (UE, Euratom) Nru 966/2012 (ĠU L 193, 30.07.2018, p. 1).
	7 Ir-Regolament (UE, Euratom) 2024/2509 tal-Parlament Ewropew u tal-Kunsill tat-23 ta’ Settembru 2024 dwar ir-regoli finanzjarji applikabbli għall-baġit ġenerali tal-Unjoni (ĠU L, 2024/2509, 26.9.2024, ELI: http://data.europa.eu/eli/reg/2024/2509/oj).



Emenda		27
Proposta għal deċiżjoni
Artikolu 8 – paragrafu 1– punt b
	

	Test propost mill-Kummissjoni
	Emenda

	(b)	jivvaluta s-sitwazzjoni ekonomika u l-prospetti tal-Eġittu, kif ukoll il-progress li jkun sar fl-implimentazzjoni tal-miżuri ta’ politika msemmija fl-Artikolu 3(1);
	(b)	jivvaluta s-sitwazzjoni ekonomika u l-prospetti tal-Eġittu, kif ukoll il-progress li jkun sar fl-implimentazzjoni tal-miżuri ta’ politika msemmija fl-Artikolu 2 u Artikolu 3(1);



Emenda		28
Proposta għal deċiżjoni
Artikolu 8 – paragrafu 1 – punt c
	

	Test propost mill-Kummissjoni
	Emenda

	(c)	jindika r-rabta bejn ir-riforma tal-politika ekonomika stipulata fil-Memorandum ta’ Qbil, il-prestazzjoni ekonomika u fiskali attwali tal-Eġittu u d-deċiżjonijiet tal-Kummissjoni li tirrilaxxa l-pagamenti parzjali tal-assistenza makrofinanzjarja tal-Unjoni.
	(c)	jindika r-rabta bejn ir-riformi ta’ politika ekonomika tal-Eġittu fl-ambitu tal-Memorandum ta’ Qbil, il-prestazzjoni fiskali tiegħu u r-rilaxx tal-assistenza makrofinanzjarja tal-Unjoni, filwaqt li jiddeskrivi l-miżuri li ttieħdu favur il-mekkaniżmi demokratiċi, l-istat tad-dritt u d-drittijiet tal-bniedem.

